“O kare nkabe ke sa ye sekolong lehono,” Buti Mmutla a realo ge a tsoga. “O kare nka hlwa ke robetše mo gae letšatši lohle.”
“Ga ke ikwe gabotse, Koko,” Buti Mmutla a realo. “Hlogo ya ka e a rema, leoto la ka le bohloko le mogolo wa ka o bohloko gomme le sejabana sa ka se bohloko.”
Buti Mmutla o ile a tsoga. Ka lebelo a lahlela dieta tša gagwe ka ntle ga lefasetere. “Ga ke bone dieta tša ka tša sekolo,” a realo. “Nka se ye sekolong ka gobane ga ke na dieta.”
Buti Mmutla a lealea. Go be go se yo a mmonago. Ka lebelo a khuta ka morago ga sethokgwa. O dutše fao a re tuu, go fihlela tšhipi e lla gomme bohle ba ya ka sekolong. O ile a kitimela gae. O tsene ka lefasetere la phopošiborabalelo gomme a kudupana mpeteng. O ile a swarwa ke boroko a ba a gona.
Buti Mmutla o ile a phapharega ka iri ya lesometee. O be a bolawa ke bodutu. O ile a hlola ka lebati la phapošiborobalelo. Koko o kae? Ijoo. O be a dutše ka moraleng a enwa teye le Mtšana Dassie wa moagišane. Buti Mmutla a hemela godimo. Go bodutu go hlwa mpeteng letšatši ka moka.
Buti Mmutla a hlola gape ka iri ya pele. Bjale Koko Mmutla o be a bolela le Moruti Phukubje. Moruti o be a eja borotho bja go pakwa ke Koko. Monkgo wa bjona o ile wa dira gore Buti Mmutla a phophiše mare. O be a duma borotho bja Koko, bja go fiša go tšwa ontong. Buti Mmutla a hemela godimo.
Aowaowa. Bjale Buti Mmutla o bothateng. O ile a kitimela phapošing ya gagwe, a fofa ka lefasetere a ya go khuta mohlareng ka jarateng.
Koko a bea ketlele mollong, gomme yena le Mtšana Legotlo ba hwetša mahwana a mabedi gomme ba abelana khekhe. Molomo wa Buti Mmutla wa phophiša mare gomme mpa ya gagwe ya duma, efela o be a se na khekhe. Le ge e ka ba lerathana.
Go tloga letšatšing leo, Buti Mmutla ga se a ka a se ye sekolong. Le gatee. Go hlwa
mpeteng letšatši ka moka go bolaiša bodutu kudu!